SET ปิดเช้าบวก 1 จุด แกว่งแคบไร้ปัจจัยใหม่-กังวลเงินเฟ้อสหรัฐฯพุ่ง
SET ปิดเช้าบวก 1 จุด แกว่งแคบไร้ปัจจัยใหม่-กังวลเงินเฟ้อสหรัฐฯพุ่ง แนะจับตา “ไชน่า เอเวอร์แกรนด์” จะผิดนัดชำระดอกเบี้ยหุ้นกู้หรือไม่หลังถึงกำหนดเส้นตายวันสุดท้าย
SET ปิดเช้าบวก 1 จุด หลังไร้ปัจจัยใหม่-กังวลเงินเฟ้อสหรัฐฯพุ่ง แนะจับตา “ไชน่า เอเวอร์แกรนด์” จะผิดนัดชำระดอกเบี้ยหุ้นกู้หรือไม่หลังถึงกำหนดเส้นตาย
11 พ.ย. 2564

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งแคบหลังไม่มีปัจจัยเด่นมาชี้นำตลาดให้ไปทางใดทางหนึ่ง และยังมีความกังวลเงินเฟ้อสหรัฐฯที่ปรับตัวขึ้น ซึ่งเป็นประเด็นหลักของโลกไปแล้วเวลานี้ ทำให้ตลาดหุ้นในภูมิภาคเอเชียเช้านี้ส่วนใหญ่จะปรับตัวลง โดยตอนนี้มีความพยายามที่จะช่วยเหลือในการดึงราคาน้ำมันลง อย่างสหรัฐฯ จะดึงราคาน้ำมันลงด้วยการปล่อยน้ำมันสำรองออกมาใช้ ทำให้ราคาน้ำมันตอนนี้ทรงตัว
นอกจากนี้ จับตา “ไชน่า เอเวอร์แกรนด์ กรุ๊ป” บริษัทอสังหาริมทรัพย์ใหญ่อันดับ 2 ของจีน จะผิดนัดชำระดอกเบี้ยหุ้นกู้วงเงินกว่า 148 ล้านดอลลาร์ในวันนี้ได้หรือไม่ หลังถึงกำหนดเส้นตายวันสุดท้าย
พร้อมให้ติดตามการทยอยประกาศผลประกอบการของบริษัทจดทะเบียนต่อไป และพรุ่งนี้ติดตามการปรับน้ำหนักการลงทุนของ MSCI
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะแกว่งตัวในกรอบแคบคล้ายช่วงเช้า โดยมีแนวรับ 1,620 จุด ส่วนแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
COM7 มูลค่าการซื้อขาย 1,084.88 ล้านบาท ปิดที่ 75.75 บาท เพิ่มขึ้น 4.25 บาท
KBANK มูลค่าการซื้อขาย 925.08 ล้านบาท ปิดที่ 148.50 บาท เพิ่มขึ้น 0.50 บาท
SVI มูลค่าการซื้อขาย 914.01 ล้านบาท ปิดที่ 7.25 บาท เพิ่มขึ้น 1.65 บาท
TRUE มูลค่าการซื้อขาย 910.19 ล้านบาท ปิดที่ 3.78 บาท ราคาไม่เปลี่ยนแปลง
KCE มูลค่าการซื้อขาย 847.49 ล้านบาท ปิดที่ 90.50 บาท ราคาไม่เปลี่ยนแปลง